[Foto’s en video] Bruid stap met oliebolruiker na kanselPaige Kirk (23) (Foto: Instagram via @dessertboxes) Sommige bruide verkies om minder tradisioneel as ander te wees. In die meeste gevalle bly blomme egter ŉ integrale deel van ŉ trouseremonie en -onthaal. Dít is egter nié die geval nie met ŉ Australiese bruid wat onlangs op haar troue met ŉ ruiker van oliebolle na die kansel gestap het. Die strooimeisies se ruikers was ook oliebolle. Paige Kirk (23) van Sydney het aan die BBC vertel sy en haar man, Steven, het gedink dit sou “iets anders” en “pret” wees om blommeruikers vir oliebolle te verruil. “Bruide moet meer ontspanne wees en meer pret hê. Al die gaste het gedink dis skreeusnaaks en die personeel by die onthaal kon nie hul oë glo nie. Mense was mal daaroor,” sê sy. Kirk sê die strooimeisies het tot ná die seremonie daarin geslaag om nié ŉ hap van hul “ruikers” te neem nie ten spyte daarvan dat dit hoogs aptytlik gelyk het. Sy sê die gaste het egter tydens die onthaal behoorlik hul tande in die ruikers geslaan. Die egpaar is al vir vyf jaar in ŉ verhouding. Die twee het aan die BBC gesê hulle kan nie glo watter oorweldigende reaksie hul oliebolruikers gekry het nie. https://www.instagram.com/p/BY5QG_Slmx6/?taken-by=dessertboxes Paige Kirk (23) saam met haar strooimeisies (Foto: Instagram via @dessertboxes) Paige Kirk (23) saam met haar strooimeisies (Foto: Instagram via @dessertboxes) Paige Kirk (23) (Foto: Instagram via @dessertboxes) Paige Kirk (23) saam met haar strooimeisies (Foto: Instagram via @dessertboxes) Paige Kirk (23) (Foto: Instagram via @dessertboxes) Paige Kirk (23) saam met haar pa (Foto: Instagram via @dessertboxes)